Manastir Gornji Brčeli
Manastir Gornji Brčeli pripada Mitropoliji crnogorsko-primorskoj Srpske pravoslavne crkve. Nalazi se u istoimenom selu, po kojem je dobio ime, duboko u zaleđu Skadarskog jezera.

Prošlost i izgled manastira 
Manastir je podigao Vladika Danilo početkom 18. veka, kao svoju zimsku rezidenciju. Opasan je kamenim zidom sa glavnom kapijom na južnoj strani. Sa njene istočne strane na zidu je podignut jednodelni zvonik na preslicu.

Manastirska crkva je posvećena Pokrovu Presvete Bogorodice i pored nje u sklopu manastira se nalaze još četiri zgrade-konaka. Crkva je podignuta kao jednobrodna građevina bez zvonika, zidana od kamenih kvadera u naizmeničnim redovima sive i bele boje. Ikonostas u crkvi je iz 1928. godine, rad Petra Čolovića.

Zgrada starog konaka predstavlja tipičnu crmničku kuću sa karakterističnim lukovima i terasom.

Pri manastiru je 1863. godine osnovana škola, koja je kasnije preseljena u obližnji manastir Donji Brčeli.

Danas je manastir ženski, u kojem se monahinje bave ikonopisom, vezom i različitim drugim radovima.

Vidi još 
 Spisak manastira Srpske pravoslavne crkve

Izvori

Spoljašnje veze 
 Nacionalni parkovi/Manastir Gornji Brčeli 
 SPC/Manastir Gornji Brčeli
  

Gornji Brčeli
Gornji Brčeli
Opština Bar